NOBLE พุ่งแรง 9% นิวไฮรอบ 10 เดือน โบรกฯเชียร์ซื้อปันผลเด่นยีลด์สูง 13%
NOBLE พุ่งแรง 9% นิวไฮรอบ 10 เดือน โบรกฯเชียร์ซื้อปันผลเด่นยีลด์สูง 13%
30 ก.ย. 2563

ผู้สื่อข่ารายงานว่า บริษัท โนเบิล ดีเวลลอปเมนท์ จำกัด (มหาชน) หรือ NOBLE ณ เวลา 12.07 น. อยู่ที่ระดับ 18.90 บาท บวก 1.50 บาท หรือ 8.62%  ด้วยมูลค่าซื้อขาย 269.80 ล้านบาท ราคาหุ้นนิวไฮรอบ 10 เดือน โดยนับตั้งแต่หุ้นยืนที่ระดับ 19.00 บาท เมื่อวันที่ 15 พ.ย.62

บล.ดีบีเอส วิคเคอร์ส ระบุในบทวิเคราะห์ว่า NOBLE ปันผลโดดเด่นในตลาดหลักทรัพย์ฯ  ด้านยอดขายไตรมาส 2/63 ฟื้นตัว 105% เทียบช่วงเดียวกันของปีก่อน ส่วนใหญ่มาจากการขายในประเทศ ยอดขายที่จีนค่อยๆฟื้นตัว จากสถานการณ์ที่ดีขึ้น หลังผู้ติดเชื้อโควิด-19 รอบ 2 คลี่คลาย หากยึดตาม Covenant ที่อัตราส่วนหนี้สินต่อทุนห้ามเกิน 2.5 เท่า คาดว่าปันผลงวดสิ้นปีนี้ จะจ่ายได้อีก 0.76 บาท ยีลด์จะเป็น 5.5% ส่วนปี 64 จ่ายปันผลเต็มปีอีก 1.88 บาท ยีลด์ 13.6%คาดว่าจะสูงสุดในตลาดฯ ให้ราคาพื้นฐานเป็น 14.90 บาท